sagorsarker/bangla-wikipedia huggingface dataset:
রেডমি ৮

রেডমি ৮ হলো শাওমি এর একটি সাব-ব্র্যান্ড রেডমি সিরিজের অংশ হিসেবে অ্যান্ড্রয়েড-ভিত্তিক স্মার্টফোনের একটি লাইন। এর প্রধান মডেল রেডমি ৮ ঘোষণা করা হয় ৯ অক্টোবর ২০১৯ তারিখে এবং বাজারে আসে ১২ অক্টোবর ২০১৯ তারিখে। এরপর ১২ অক্টোবর ২০১৯ তারিখে রেডমি ৮এ ঘোষণা করা হয়, যা রেডমি ৮ এর একটি লাইট মডেল হিসেবে প্রচার করা হয়। পরবর্তীতে, ১১ ফেব্রুয়ারি ২০২০ তারিখে ভারতে রেডমি ৮এ Dual ঘোষণা করা হয়, যার ক্যামেরার সেটআপ রেডমি ৮এ এর থেকে আলাদা। ২ এপ্রিল, ২০২০ সালে রেডমি ৮এ Dual-কে ইন্দোনেশিয়ায় রেডমি ৮এ প্রো হিসাবে ঘোষণা করা হয়েছিল।
সামনের অংশটি গরিলা গ্লাস ৫ দিয়ে তৈরি এবং পিছনেরটি প্লাস্টিকের তৈরি।
স্মার্টফোনের নীচে ব্যবহারকারী ইউএসবি-সি পোর্ট, স্পিকার, মাইক্রোফোন এবং ৩.৫ মিমি অডিও জ্যাক খুঁজে পেতে পারেন। উপরে, একটি অতিরিক্ত মাইক্রোফোন এবং IR ব্লাস্টার রয়েছে। বাম দিকে, মাইক্রোএসডি স্লট সহ একটি ডুয়াল সিম ট্রে রয়েছে। ডানদিকে, ভলিউম রকার এবং পাওয়ার বোতাম রয়েছে। এছাড়াও, রেডমি ৮ এর পিছনে ক্যামেরা দ্বীপের নীচে একটি ফিঙ্গারপ্রিন্ট স্ক্যানার রয়েছে।
২০২৪–২৫ রঞ্জি ট্রফি

২০২৪–২৫ রঞ্জি ট্রফি হল রঞ্জি ট্রফির ৯০তম মৌসুম, ভারতের প্রধান প্রথম-শ্রেণীর ক্রিকেট টুর্নামেন্ট। এটি ১০ অক্টোবর থেকে ২৬ ফেব্রুয়ারি ২০২৫ পর্যন্ত অনুষ্ঠিত হচ্ছে।
দলগুলোকে এলিট ক্যাটাগরিতে বিভক্ত করে ৩২টি দলকে চারটি গ্রুপে ভাগ করা হয়, যেখানে প্লেট ক্যাটাগরিতে ৬টি দল থাকে। এলিট গ্রুপের দলগুলি একে অপরের সাথে একবার খেলেছিল, প্রতিটি গ্রুপের শীর্ষ দুটি দল কোয়ার্টার-ফাইনালের জন্য যোগ্যতা অর্জন করেছিল। প্লেট গ্রুপেও দলগুলি একে অপরের সাথে একবার খেলেছিল, তবে শীর্ষ চারটি দল প্লেট গ্রুপ নকআউটের জন্য যোগ্যতা অর্জন করেছিল, নীচের দুটি দল পঞ্চম এবং ষষ্ঠ অবস্থানের জন্য খেলছিল এবং তৃতীয় এবং চতুর্থ অবস্থানের জন্য আরও একটি প্লে অফ হয়েছিল। দুটি প্লেট ফাইনালিস্ট পরবর্তী মৌসুম, ২০২৫-২৬ এর জন্য এলিট গ্রুপে উন্নীত হবে, যখন চারটি এলিট গ্রুপের নীচের দুটি দল সম্মিলিতভাবে - উভয় পয়েন্ট এবং ভাগফল প্লেট গ্রুপে অবনমিত হবে।
বদহজম

বদহজম, যা অজীর্ণতা বা পেট খারাপ নামেও পরিচিত, হলো উপরি পেটব্যথা, বুকজ্বালা বা এসিড রিফ্লাক্সে লক্ষণ। এতে পেট ভরা, বমি বমি ভাব, ঢেঁকুর তোলা, এবং খাওয়ার সময় প্রত্যাশার চেয়ে আগে পরিতৃপ্তি বোধ করাও থাকতে পারে। এই লক্ষণগুলি প্রায়ই দীর্ঘমেয়াদী বা পুনরাবৃত্ত হয়। এটি জীবনযাপনের মান হ্রাস করতে পারে।
কারণগুলির মধ্যে গ্যাস্ট্রোইসোফেজিয়াল রিফ্লাক্স ডিজিজ (GERD), গ্যাস্ট্রাইটিস, পেপটিক আলসার, খাদ্যনালীর খিঁচুনি, পাকস্থলী খালি হতে বিলম্ব, ল্যাকটোজ অসহিষ্ণুতা, করোনারি ধমনী রোগ এবং ক্যান্সার অন্তর্ভুক্ত থাকতে পারে। NSAIDs, বায়োফসসোনেট, এবং কর্টিকোস্টেরয়েড সহ বেশ কিছু ওষুধের কারণেও সমস্যা হতে পারে। উপসর্গ থাকলে অন্তর্নিহিত রোগের কোনো প্রমাণ না থাকলেও অন্তর্নিবিষ্ট বদহজম নির্ণয় করা যেতে পারে।
ষাটোর্ধ বয়সী বা উদ্বেগজনক উপসর্গ যেমন গিলতে সমস্যা, ওজন হ্রাস বা লোহিত রক্তকণিকার স্বলতাসহ, সম্ভাব্য কারণ নির্ণয়েএন্ডোস্কোপি (একটি পদ্ধতি যেখানে একটি নমনীয় টিউবের মাথায় একটি ক্যামেরা লাগিয়ে গলার নিচ দিয়ে পেটের অভ্যন্তরে প্রবেশ করানো হয়) করার পরামর্শ দেওয়া হয়। 60 বছরের কম বয়সী ব্যক্তিদের ক্ষেত্রে, ব্যাকটেরিয়া "এইচ. পাইলোরির" জন্য পরীক্ষা করা হয় এবং যদি শনাক্ত হয় তবে চিকিৎসার পরামর্শ দেওয়া হয়। এশিয়ায় ৩৫ বছরের বেশি বয়সীদের এন্ডোস্কোপির পরামর্শ দেওয়া হয়।
ধূমপান, মদ, কফি, চকলেট, চর্বিযুক্ত খাবার, এবং অতিরিক্ত ওজন এড়ানোর পদ্ধতি সাহায্য করতে পারে৷ ঘুমানোর ঠিক আগে না খাওয়া এবং বিছানার মাথা উঁচু স্থানে রাখাও সাহায্য করতে পারে। প্রায়শই এন্টাসিড সাহায্য করে, কিন্তু ভিসকোস লিডোকেনের উপকারিতা অস্পষ্ট। প্রোটন পাম্প ইনহিবিটর প্রায়শই ব্যবহার করা হয় এবং এতে H2 রিসেপ্টর আন্টাগনিস্ট যোগ করা যেতে পারে।
বদহজম একটি সাধারণ বিষয়, যা প্রায় 20% মানুষকে তাদের জীবনের কোনো না কোনো সময়ে প্রভাবিত করে। বদহজম পশ্চিমা দেশগুলিতে বেশিরভাগ ক্ষেত্রেই ঘটে, প্রায় ১৫% লোককে প্রভাবিত করে। বদহজমের আয়ু হ্রাসের কোনো সম্পর্ক নেই। শব্দটি গ্রীক "dys" থেকে এসেছে যার অর্থ "খারাপ" এবং "pepse" যার অর্থ "হজম"। রোগটির বর্ণনা অষ্টাদশ শতাব্দীরও পূর্ব হতে পাওয়া যায়।
অম্বলের সমস্যা থাকা রোগীরা নিম্নলিখিত উপসর্গগুলির একটি, একাধিক বা সবগুলোই লক্ষ্য করতে পারেন:
পেটের স্পর্শকাতরতাও থাকতে পারে, তবে এই লক্ষণটি নির্দিষ্ট নয় এবং রোগ নির্ণয়ে প্রয়োজন হয় না। তবে শারীরিক পরীক্ষায় এমন কিছু লক্ষণ দেখা যেতে পারে যা রোগীর রিপোর্ট করা অস্বস্তির ভিন্ন রোগনির্ণয় ও অন্তর্নিহিত কারণ নির্দেশ করতে পারে। ইতিবাচক কারনেট লক্ষণ (যেখানে উদরীয় প্রাচীরের সংকোচনে এবং চাপ দিলে ব্যাথা বেড়ে যায়) উদরপ্রাচীরের পেশিসংক্রান্ত কোনো কারণ নির্দেশ করে।ত্বকের নির্দিষ্ট স্নায়ুর পথ ধরে ব্যথা থাকলে তা বক্ষীয় স্নায়ুর সমস্যা নির্দেশ করতে পারে। ডান উপরের পেটের অংশে চাপ দিলে ব্যথা বা মারফির লক্ষণ পিত্তথলির প্রদাহ নির্দেশ করতে পারে।
পেটসংক্রান্ত (GI) সাহিত্যে এটি "সতর্ক বৈশিষ্ট্য", "সতর্ক সংকেত", "লাল পতাকা" বা "সতর্ক চিহ্ন" নামেও পরিচিত।
সতর্ক বৈশিষ্ট্যগুলোকে গুরুতর গ্যাস্ট্রোএন্টারোলজিক রোগের সাথে সম্পর্কিত বলে মনে করা হয় এবং এতে অন্তর্ভুক্ত রয়েছে:
ইনসুলিন (ঔষধ)

ইনসুলিন () একটি প্রোটিন হরমোন যা রক্তে উচ্চমাত্রার গ্লুকোজের চিকিৎসার জন্য ঔষধ হিসেবে ব্যবহৃত হয়। এর মধ্যে রয়েছে ডায়াবেটিস মেলিটাস টাইপ 1, ডায়াবেটিস মেলিটাস টাইপ 2, গর্ভকালীন ডায়াবেটিস, এবং ডায়াবেটিক কেটোঅ্যাসিডোসিস এবং হাইপারসমোলার হাইপারগ্লাইসেমিক অবস্থার মতো ডায়াবেটিসের জটিলতা। এটি উচ্চ রক্তের পটাসিয়ামের মাত্রার চিকিৎসার জন্য গ্লুকোজের সাথেও ব্যবহৃত হয়। সাধারণত এটি ত্বকের নিচে ইনজেকশনের মাধ্যমে দেওয়া হয়, তবে কিছু প্রকার শিরা বা পেশীতে ইনজেকশন দিয়েও ব্যবহার করা যেতে পারে। 
সাধারণ পার্শ্ব প্রতিক্রিয়া হল রক্তে নিম্নমাত্রায় শর্করা । অন্যান্য পার্শ্বপ্রতিক্রিয়াগুলির মধ্যে ইনজেকশনের জায়গায় ব্যথা বা ত্বকের পরিবর্তন, রক্তে পটাসিয়াম কমে যাওয়া এবং অ্যালার্জির প্রতিক্রিয়া অন্তর্ভুক্ত থাকতে পারে। গর্ভাবস্থায় ব্যবহার শিশুর জন্য তুলনামূলকভাবে নিরাপদ। শূকর বা গরুর অগ্ন্যাশয় থেকে ইনসুলিন তৈরি করা যায়। শুকরের প্রকরণ বা রিকম্বিন্যান্ট প্রযুক্তি ব্যবহার করে মানব সংস্করণ তৈরি করা যেতে পারে। এর তিনটি প্রধান ধরন রয়েছে স্বলসময়-কার্যকরী (যেমন নিয়মিত ইনসুলিন ), মধ্যবর্তী-কার্যকরী (যেমন নিরপেক্ষ প্রোটামিন হ্যাজেডর্ন (NPH) ইনসুলিন), এবং দীর্ঘসময়-কার্যকরী (যেমন ইনসুলিন গ্লারগিন ) এর মধ্যে পড়ে। 
১৯২২ সালে চার্লস বেস্ট ও ফ্রেডেরিক ব্যানটিং কানাডায় প্রথম ঔষধ হিসাবে ইনসুলিন ব্যবহার করেছিলেন। এটি বিশ্ব স্বাস্থ্য সংস্থার প্রয়োজনীয় ঔষধের তালিকায় রয়েছে। উন্নয়নশীল দেশে পাইকারি খরচ প্রতি ১,০০০ iu (34.7) প্রায় US$2 থেকে $11 mg) নিয়মিত ইনসুলিন এবং $2 থেকে $11 প্রতি 1,000 iu NPH ইনসুলিন। যুক্তরাজ্যে ১,০০০ iu নিয়মিত বা NPH ইনসুলিনের দাম NHS ৭.৫০ পাউন্ড, যেখানে এই পরিমাণ ইনসুলিন গ্লারজিনের দাম ৩১ পাউন্ড। মার্কিন যুক্তরাষ্ট্রে মূল্য 2024 সালের হিসাবে প্রতি মাসে প্রায় হ্রাস পেয়েছে ২০১৭ সালে হিউম্যান ইনসুলিন মার্কিন যুক্তরাষ্ট্রে ৭৩তম সর্বাধিক নির্ধারিত ঔষধ ছিল, যার এক কোটিরও বেশি প্রেসক্রিপশনে ছিল।
ইনসুলিন অ্যাসপার্ট

ইনসুলিন অ্যাসপার্ট, অন্যদের মধ্যে নোভোলগ ব্র্যান্ডের অধীনে বিক্রি হয়, এটি এক ধরণের তৈরি ইনসুলিন যা টাইপ 1 এবং টাইপ 2 ডায়াবেটিসের চিকিৎসার জন্য ব্যবহৃত হয়। সাধারণত এটি খাওয়ার ঠিক আগে নেওয়া হয়। এটি সাধারণত ত্বকের নিচে ইনজেকশন দিয়ে ব্যবহার করা হয় তবে শিরাতে ইনজেকশন দিয়েও ব্যবহার করা যেতে পারে। সর্বাধিক প্রভাব প্রায় 1-3 ঘন্টা পরে ঘটে এবং 3-5 ঘন্টা স্থায়ী হয়। সাধারণত NPH-এর মতো দীর্ঘসময়-কার্যকরী ইনসুলিনেরও প্রয়োজন হয়। 
সাধারণ পার্শ্ব প্রতিক্রিয়াগুলির মধ্যে রয়েছে রক্তে নিম্নমাত্রায় শর্করা, অ্যালার্জির প্রতিক্রিয়া, চুলকানি এবং ইনজেকশনের জায়গায় ব্যথা। অন্যান্য গুরুতর পার্শ্বপ্রতিক্রিয়াগুলির মধ্যে রক্তে নিম্নমাত্রায় পটাসিয়াম অন্তর্ভুক্ত থাকতে পারে। গর্ভাবস্থায় এবং বুকের দুধ খাওয়ানোর সময় ব্যবহার করা সাধারণত নিরাপদ। এটি টিস্যু গ্রহণকারী গ্লুকোজের পরিমাণ বাড়িয়ে এবং যকৃত দ্বারা তৈরি গ্লুকোজের পরিমাণ হ্রাস করে মানব ইনসুলিনের মতোই কাজ করে। এটি মানব ইনসুলিনের তৈরি একটি রূপ; যেখানে একটি একক অ্যামিনো অ্যাসিড পরিবর্তন করা হয়েছে, বিশেষত B28 অবস্থানে অ্যাসপার্টিক অ্যাসিডসহ একটি প্রোলিন । 
ইনসুলিন অ্যাসপার্ট 2000 সালে মার্কিন যুক্তরাষ্ট্রে চিকিৎসা ব্যবহারের জন্য অনুমোদিত হয়েছিল যুক্তরাজ্যে 2019 অনুযায়ী NHS-এর প্রতি 100 ইউনিটে প্রায় £1.89 খরচ পড়ে মার্কিন যুক্তরাষ্ট্রে এই পরিমাণের পাইকারি খরচ প্রায় US$30.00। 2017 সালে, এটি 14 মিলিয়নেরও বেশি প্রেসক্রিপশন সহ মার্কিন যুক্তরাষ্ট্রে 56 তম সর্বাধিক নির্ধারিত ওষুধ ছিল। প্রস্তুতির সময় ইস্ট ব্যবহার করা হয়, যেগুলোর জিনোমে ইনসুলিন অ্যাসপার্টের জিন থাকে। এই ইস্টগুলো তখন ইনসুলিন তৈরি করে, যা বায়োরিয়াক্টর থেকে সংগ্রহ করা হয়। 
ইনসুলিন অ্যাসপার্ট ডায়াবেটিসে আক্রান্ত ব্যক্তিদের গ্লাইসেমিক নিয়ন্ত্রণ উন্নত করার জন্য নির্দেশিত।
কার্যকারিতার শুরু প্রায় পনের মিনিটের মধ্যে হয়, সর্বোচ্চ কার্যক্ষমতা ৪৫–৯০ মিনিটের মধ্যে পৌঁছে এবং এর স্থায়িত্ব ৩–৫ ঘণ্টা।
ডায়াবেটিসে আক্রান্ত ব্যক্তিদের জন্য ইনসুলিন অ্যাসপার্টের নিরাপত্তা সাধারণ ইনসুলিনের তুলনায় ভিন্ন নয়। ইনসুলিন থেরাপির সাথে সাধারণত যুক্ত পার্শ্বপ্রতিক্রিয়াগুলির মধ্যে রয়েছে: অ্যালার্জিক প্রতিক্রিয়া, ইনজেকশন স্থানের জ্বালাপোড়া, ফুসকুড়ি এবং হাইপোগ্লাইসেমিয়া। সবচেয়ে সাধারণ পার্শ্বপ্রতিক্রিয়া হলো হাইপোগ্লাইসেমিয়া। দীর্ঘমেয়াদী ইনসুলিন ব্যবহার, যার মধ্যে ইনসুলিন অ্যাসপার্টও অন্তর্ভুক্ত, পুনরাবৃত্তি ইনজেকশন বা ইনফিউশনের স্থানে লিপোডিস্ট্রোফি ঘটাতে পারে। লিপোডিস্ট্রোফির ঝুঁকি কমাতে, একই অঞ্চলের মধ্যে ইনজেকশন স্থানের স্থান পরিবর্তন করতে হবে। ইনসুলিন অ্যাসপার্ট ব্যবহারের ফলে ওজন বৃদ্ধিও হতে পারে, যা ইনসুলিনের অ্যানাবোলিক প্রভাব এবং গ্লুকোসুরিয়ার হ্রাসের সাথে সম্পর্কিত। ইনসুলিন অ্যাসপার্ট ব্যবহারের সাথে সোডিয়াম ধরে রাখা এবং এডিমার সম্পর্কও রয়েছে।
ইনসুলিন অ্যাসপার্ট ত্বকের নিচে ইনজেকশনের জন্য ইনসুলিন পাম্প এবং ইনসুলিন পেনে ব্যবহার করা যেতে পারে। এছাড়াও, এটি I-port এর মতো ইনজেকশন পোর্টের সাথেও ব্যবহার করা যেতে পারে।
ইনসুলিন অ্যাসপার্টের কার্যকারিতা স্বাভাবিক মানব ইনসুলিনের তুলনায় দ্রুত শুরু হয় এবং এর কার্যকারিতার সময়কাল স্বল্প হয়। ইনসুলিন অ্যাসপার্ট বাহ্যিক ইনসুলিন পাম্পের সাথেও ব্যবহার করা যেতে পারে।
, টাইপ ২ ডায়াবেটিসে মানব ইনসুলিনের তুলনায় ইনসুলিন অ্যাসপার্টের শ্রেষ্ঠত্বের পক্ষে সন্তোষজনক প্রমাণের অভাব রয়েছে। সুতরাং, মানব ইনসুলিন থেকে ইনসুলিন অ্যাসপার্টে স্থানান্তর কেন ঘটেছে তা অস্পষ্ট। টাইপ ১ ডায়াবেটিসে এটি রক্তে শর্করার নিয়ন্ত্রণে সামান্য ভালো ফলাফল দেখাতে পারে।
শ্রোণিদেশে ব্যথা

শ্রোণিদেশের ব্যথা বা পেলভিক পেইন হলো নিতম্বের অঞ্চলের মধ্যে ব্যথা । ব্যথা তীব্র হতে পারে অর্থাৎ আকস্মিকভাবে শুরু হতে, বা দীর্ঘমেয়াদী অর্থাৎ একটি দীর্ঘ সময়ের জন্য মাঝে মাঝে বা অবিচ্ছিন্নভাবে হতে থাকতে পারে। যদি ব্যথা 3 মাসের কম স্থায়ী হয় তবে এটি সাধারণত তীব্র বা অ্যাকিউট হিসাবে শ্রেণীবদ্ধ করা হয়; যদি এটি ছয় মাসের বেশি স্থায়ী হয় তবে এটি সাধারণত ক্রনিক বা দীর্ঘস্থায়ী হিসাবে শ্রেণীবদ্ধ করা হয়। বিষণ্নতা উপসর্গগুলোকে আরও খারাপ করতে পারে। এটি পেরিনিয়াল ব্যথা থেকে আলাদা। 
শ্রোণিদেশের ব্যথার কারণগুলি মহিলা প্রজনন অঙ্গ, পরিপাক নালির বা মূত্রনালীর, বা শ্রোণীর কাছাকাছি কাঠামো যেমন মহাধমনীর নীচের দিকের সাথে সম্পর্কিত হতে পারে। মহিলাদের প্রজনন অঙ্গগুলির সাথে সম্পর্কিত সাধারণ কারণগুলির মধ্যে রয়েছে মাসিক বাধা, এন্ডোমেট্রিওসিস এবং ফাইব্রয়েডস ; যদিও গুরুতর কারণগুলির মধ্যে রয়েছে একটোপিক গর্ভাবস্থা, শ্রোণিচক্রের প্রদাহজনিত রোগ এবং ডিম্বাশয়ের টর্শন । পরিপাকনালীর ট্র্যাক্টের সাথে সম্পর্কিত সাধারণ কারণগুলির মধ্যে রয়েছে ইরিটেবল বাওয়েল সিনড্রোম, পাকস্থলী ও অন্ত্রের প্রদাহ, কোষ্ঠকাঠিন্য এবং কোলন ক্যান্সার । অন্যান্য গুরুতর কারণগুলির মধ্যে রয়েছে অ্যাপেনডিসাইটিস । মূত্রনালীর সাথে সম্পর্কিত সাধারণ কারণগুলির মধ্যে রয়েছে মূত্রাশয় সংক্রমণ, কিডনিতে পাথর এবং ইন্টারস্টিশিয়াল সিস্টাইটিস । অন্যান্য কারণগুলির মধ্যে রয়েছে ফাইব্রোমায়ালজিয়া, পেটের প্রাচীরের পেশীতে আঘাত, এবং পেটের মহাধমনী অ্যানিউরিজম । যৌন নির্যাতনের পরেও দীর্ঘস্থায়ী ব্যথা হতে পারে। 
ডায়াগনস্টিক ওয়ার্ক আপের মধ্যে পূর্বলক্ষণগুলোর ইতিহাস এবং শারীরিক পরীক্ষা অন্তর্ভুক্ত থাকে এবং এটি ল্যাবরেটরি পরীক্ষা এবং মেডিকেল ইমেজিং দ্বারা পরীক্ষিত হতে পারে। সম্ভাব্য গর্ভবতী এমন সমস্ত মহিলার জন্য একটি গর্ভাবস্থা পরীক্ষার সুপারিশ করা হয়। উদ্বেগজনক উপসর্গগুলোর মধ্যে রয়েছে জ্বর, মেনোপজের পরে যোনিপথে রক্তপাত, নিম্ন রক্তচাপ এবং পেরিটোনাইটিস । 
শ্রোণী ব্যথা মহিলাদের এবং পুরুষদের উভয়কেই আক্রান্ত করতে পারে যদিও দীর্ঘস্থায়ী শ্রোণিদেশের ব্যথা সাধারণত মহিলাদের হয়ে থাকে।প্রায় ২% থেকে ২৪% ক্ষেত্র্ব মহিলাদের শ্রোণিদেশের ব্যাথা রজঃচক্রের সাথে অসংশ্লিষ্ট হয়, ৮% থেকে ২১% ক্ষেত্রে যৌনমিলনের সময়, এবং ১৭% থেকে ৮১% মাসিক চলাকালীন হয়ে থাকে।দীর্ঘস্থায়ী শ্রোণিদেশের ব্যাথা প্রায় ৬-২৭% মহিলার হয়ে থাকে ।
অ্যাসিটিক অ্যাসিড (চিকিৎসাক্ষেত্রে ব্যবহার)

অ্যাসিটিক অ্যাসিড, যা কম ঘনত্বে ভিনেগার নামে পরিচিত, এটি একটি অ্যাসিড যা বহু অবস্থায় চিকিৎসার জন্য ব্যবহৃত হয়। কানের ড্রপ হিসাবে এটি কানের খইলের সংক্রমণের চিকিৎসার জন্য ব্যবহৃত হয়। এটি কানের কটনের সাথে ব্যবহার করা যেতে পারে। যাদের সংক্রমণ বা বাধা প্রতিরোধের প্রয়াসে মূত্রনালীর ক্যাথেটার রয়েছে তাদের ক্ষেত্রে তরল হিসাবে এটি মূত্রাশয় ফ্লাশ করার জন্য ব্যবহার করা হয়। জেল হিসাবে এটি যোনির পিএইচ সামঞ্জস্য করতে ব্যবহার করা যেতে পারে। স্ক্রিনিংয়ের সময় জরায়ুমুখের ক্যান্সার শনাক্ত করতে সাহায্য করার জন্য এটি জরায়ুমুখেও প্রয়োগ করা যেতে পারে। 
পার্শ্বপ্রতিক্রিয়াসমূহের মধ্যে প্রয়োগের স্থানে সামান্য জ্বালাপোড়া হতে পারে। এলার্জি প্রতিক্রিয়া খুব কমই ঘটে। যাদের কানের পর্দায় ছিদ্র আছে তাদেরকে কানে ব্যবহার করার পরামর্শ দেওয়া হয় না। এটি বাহ্যিক কানের সংক্রমণের ব্যাকটেরিয়া এবং ছত্রাকজনিত কারণগুলোর বিরুদ্ধে কাজ করে। 
প্রাচীন মিশরের সময় থেকে অ্যাসিটিক অ্যাসিড চিকিৎসাক্ষেত্রে ব্যবহৃত হয়ে আসছে। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। অ্যাসিটিক অ্যাসিড জেনেরিক ওষুধ হিসেবে পাওয়া যায়। মার্কিন যুক্তরাষ্ট্রে কান প্রস্তুতির সাথে চিকিৎসার একটি কোর্সের খরচ US$25 এর কম। অ্যাসিটিক অ্যাসিড উন্নত বিশ্বের তুলনায় উন্নয়নশীল বিশ্বে বহিকর্ণের সংক্রমণের জন্য বেশি ব্যবহৃত হয়।
জুরিকো দাভিতাশভিলি

জুরিকো দাভিতাশভিলি (; জন্ম: ১৫ ফেব্রুয়ারি ২০০১) হলেন একজন জর্জীয় পেশাদার ফুটবল খেলোয়াড়। তিনি বর্তমানে ফরাসি ক্লাব বর্দো এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৬ সালে, দাভিতাশভিলি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৯ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৩৪ ম্যাচে ৬টি গোল করেছেন।
জুরিকো দাভিতাশভিলি ২০০১ সালের ১৫ই ফেব্রুয়ারি তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দাভিতাশভিলি জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৬ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করে ১২টি গোল করেছেন।
২০১৯ সালের ৫ই সেপ্টেম্বর তারিখে, ১৮ বছর, ৬ মাস ও ২১ দিন বয়সে, ডান পায়ে ফুটবল খেলায় পারদর্শী দাভিতাশভিলি দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি দক্ষিণ কোরিয়া ২–২ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে দাভিতাশভিলি সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ও ৩ দিন পর, জর্জিয়ার জার্সি গায়ে প্রথম গোলটি করেছেন; ২০২১ সালের ৮ই সেপ্টেম্বর তারিখে, বুলগেরিয়ার বিরুদ্ধে ম্যাচের ৭৭তম মিনিটে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ছাত্রলীগের গেস্টরুম নির্যাতনের তালিকা

বাংলাদেশ ছাত্রলীগের গেস্টরুম কালচার হলো ছাত্রলীগের রাজনৈতিক উদ্দেশ্যে বাংলাদেশের বিশ্ববিদ্যালয়ের আবাসিক হলগুলোতে সিনিয়র কর্তৃক জুনিয়রদের ক্যাম্পাস ও হলে চলাচলের আদব-কায়দা শেখানোর ব্যবস্থা ও সংস্কৃতি। তবে এটা শিক্ষার্থীদের নিকট নির্যাতন ও টর্চারসেল নামেই বেশি পরিচিত। ছাত্রলীগ দেশের বিশ্ববিদ্যালয় হল দখল ও ক্যাম্পাসে নিজেদের আধিপত্য বজায় রাখার জন্য নানা সময়ে ছাত্রদের উপর নির্যাতন করেছে। এসব অত্যাচারের ঘটনা দেশ ও বিদেশের গণমাধ্যমে প্রচার হয়েছে। এসব ঘটনার মধ্যে সাল অনুসারে কিছু উল্লেখযোগ্য ঘটনা:
মোবাশ্বের মোনেম

মোবাশ্বের মোনেম একজন বাংলাদেশী লোক প্রশাসন বিশেষজ্ঞ। তিনি ঢাকা বিশ্ববিদ্যালয়ের লোক প্রশাসন বিভাগের অধ্যাপক এবং বাংলাদেশ সরকারি কর্ম কমিশনের বর্তমান চেয়ারম্যান।
মোবাশ্বের ঢাকা বিশ্ববিদ্যালয়ের লোক প্রশাসন বিভাগ থেকে ১৯৮৬ সালে স্নাতক ডিগ্রি সম্পন্ন করেন। তিনি বেলজিয়ামের এন্টওয়ার্প বিশ্ববিদ্যালয় থেকে ১৯৯১ সালে ডেভেলপমেন্ট পলিসিতে পোস্ট গ্রাজুয়েট ডিপ্লোমা এবং ১৯৯২ সালে লোক প্রশাসন ও ব্যবস্থাপনা বিষয়ে স্নাতকোত্তর ডিগ্রি লাভ করেন। ১৯৯৯ সালে তিনি যুক্তরাজ্যের লন্ডন বিশ্ববিদ্যালয় থেকে পাবলিক ম্যানেজমেন্ট বিষয়ে পিএইচডি ডিগ্রি অর্জন করেন। এছাড়া তিনি যুক্তরাজ্যের সাসেক্স বিশ্ববিদ্যালয় ও জার্মানির হাইডেলবার্গ বিশ্ববিদ্যালয়ে পোস্ট ডক্টরাল গবেষণা করেছেন।
মোবাশ্বের মোনেম ঢাকা বিশ্ববিদ্যালয়ের লোক প্রশাসন বিভাগের অধ্যাপক। তিনি দক্ষিণ কোরিয়ার কোরিয়া বিশ্ববিদ্যালয়ের লোক প্রশাসন বিভাগে পাবলিক ম্যানেজমেন্ট ও পলিসি বিষয়ে ভিজিটিং প্রফেসর হিসেবেও অধ্যাপনা করেছেন। তিনি সুশাসন, পাবলিক সেক্টরে উদ্ভাবন এবং তুলনামূলক পাবলিক পলিসি নিয়ে গবেষণা করেন। বিভিন্ন আন্তর্জাতিক সংস্থার পরামর্শক হিসেবে তিনি কাজ করেছেন এবং বাংলাদেশে সরকারি খাত ব্যবস্থাপনাসহ বিভিন্ন ক্ষেত্রে গুরুত্বপূর্ণ ভূমিকা পালন করেছেন। বিভিন্ন আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। এছাড়া তিনি দুইটি বইও রচনা করেছেন। তিনি ২০২৪ সালের ৯ অক্টোবর বাংলাদেশ সরকারি কর্ম কমিশনের চেয়ারম্যান হিসেবে নিয়োগ লাভ করেন এবং ১৫ অক্টোবর আনুষ্ঠানিকভাবে দায়িত্ব গ্রহণ করেন।
পরিগণনামূলক জীববিজ্ঞান

পরিগণনামূলক জীববিজ্ঞান বলতে জীববিজ্ঞান ও পরিগণনামূলক বিজ্ঞানের আন্তঃশাস্ত্রীয় গবেষণাক্ষেত্রকে বোঝায়, যেখানে উপাত্ত বিশ্লেষণ, গাণিতিক প্রতিমান নির্মাণ (মডেলিং) ও পরিগণনামূলক ছদ্মায়ন (সিমুলেশন) ব্যবহার করে জীববৈজ্ঞানিক ব্যবস্থাসমূহ ও সম্পর্কসমূহ অনুধাবন করা হয়। এই গবেষণা ক্ষেত্রটিতে কম্পিউটার বিজ্ঞান (পরিগণকীয় বিজ্ঞান), জীববিজ্ঞান ও বৃহৎ উপাত্ত গবেষণা ক্ষেত্রটির মেলবন্ধন ঘটেছে। এছাড়া ফলিত গণিত, রসায়ন ও বংশাণুবিজ্ঞানও এর ভিত্তি গঠন করেছে। পরিগণনামূলক জীববিজ্ঞানের সাথে জীববৈজ্ঞানিক পরিগণন (কম্পিউটিং) ক্ষেত্রটির পার্থক্য আছে; শেষোক্তটি হল কম্পিউটার বিজ্ঞান ও প্রকৌশল শাস্ত্রের একটি উপক্ষেত্র যেখানে জীব প্রকৌশল ব্যবহার করে পরিগণক যন্ত্র তথা কম্পিউটার নির্মাণ করা হয়।
এলমার রাইস

এলমার রাইস (; জন্ম: এলমার লিওপল্ড রাইজেনস্টাইন; ২৮ সেপ্টেম্বর ১৮৯২ - ৮ মে ১৯৬৭) একজন মার্কিন নাট্যকার ছিলেন। তার রচিত বিখ্যাত নাটক "দি অ্যাডিং মেশিন" (১৯২৩) ও "স্ট্রিট সিন" (১৯২৯)। দ্বিতীয়োক্ত নাটকের জন্য তিনি পুলিৎজার পুরস্কার অর্জন করেন।
রাইস ১৮৯২ সালের ২৮শে সেপ্টেম্বর নিউ ইয়র্ক সিটির ১২৭ পূর্ব ৯০তম স্ট্রিটে জন্মগ্রহণ করেন। তার পূর্ণনাম এলমার লিওপল্ড রেইজেনস্টাইন। তার দাদা জার্মান রাজ্যে ১৮৪৮ সালের বিপ্লবের একজন রাজনৈতিক কর্মী ছিলেন। সেই রাজনৈতিক অস্থিরতার ব্যর্থতার পর তিনি মার্কিন যুক্তরাষ্ট্রে পাড়ি জমান, এবং সেখানে তিনি একজন ব্যবসায়ী হয়ে ওঠেন। তিনি তার অবসরের বেশিরভাগ সময় রাইস পরিবারের সাথে কাটান এবং এসময় তার নাতি এলমারের সাথে তার ঘনিষ্ঠ সম্পর্ক গড়ে ওঠে। এলমার পরবর্তীকালে রাজনৈতিকভাবে অনুপ্রাণিত লেখক হন এবং তার দাদার মত উদার ও শান্তিবাদী রাজনীতির মতাদর্শী হন। তার দাদা একজন কট্টর নাস্তিক ছিলেন এবং সেটি ধর্মবিশ্বাসের ব্যাপারে এলমারের অনুভূতিতে প্রভাবিত করতে পারে, কারণ তিনি হিব্রু স্কুলে পড়তে বা বার মিৎজভা করতে অস্বীকার করেছিলেন। অন্যদিকে, রাইসের বাবার সাথে তার সম্পর্ক দূরত্ব ছিল। তিনি তার আত্মজীবনীতে লিখেন, তার বাবার স্নেহ ও মনোযোগের যে ঘাটতি ছিল তা তার দাদা ও তার চাচা উইল, যারা উভয়েই পরিবারের সাথে থাকতেন, পূরণ করেছিলেন। রাইস তার কৈশোরের বেশিরভাগ সময় বই পড়ে কাটিয়েছেন, যা তার পরিবারের জন্য আতঙ্কের কারণ হয়ে দাঁড়িয়েছিল এবং পরে তিনি পর্যবেক্ষণ করে দেখেছেন, "লাইব্রেরিতে যোগদানের সহজ কাজটির চেয়ে আমার জীবনে আর কিছুই বেশি সহায়ক হয়নি।"
চাচ্চু (চলচ্চিত্র)

চাচ্চু ২০০৬ সালে মুক্তিপ্রাপ্ত এফ আই মানিক পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন ডিপজল, দীঘি, শাকিব খান, অপু বিশ্বাস, আলী রাজ, শর্মিলী আহমেদ ও মিশা সওদাগর। এটি ডিপজল অভিনীত ও প্রযোজিত চলচ্চিত্র। এটি হাবিবুর রহমান নৃত্য পরিচালিত প্রথম চলচ্চিত্র।
(শাকিব খান) বিপ্লব এক দৃঢ়প্রতিজ্ঞ পুলিশ অফিসারের। বড় অফিসারের মেয়ে (অপু বিশ্বাস) রিয়া চৌধুরী তাঁর প্রেমে পড়েন। কিন্তু বিপ্লবের মিশন দুর্ধর্ষ অপরাধী (ডিপজল) রাজা মিয়ার কবল থেকে ভাতিজি (দীঘি) জুইকে উদ্ধার করা। (আলীরাজ) আসাদের ভুলের কারণে কি মাশুল গুনবে নিষ্পাপ জুই? নাকি ভাইয়ের মেয়েকে ঠিক ঠিক রক্ষা করতে পারবেন বিপ্লব?
চাচ্চু চলচ্চিত্র নৃত্য পরিচালনা করেন হাবিবুর রহমান এবং এটি তার নৃত্য পরিচালিত প্রথম চলচ্চিত্র।
চাচ্চু চলচ্চিত্রের সুর ও সংগীত পরিচালনা করেন আলম খান। এই চলচ্চিত্রে সবকটি গানের গীতিকার মুন্সি ওয়াদুদ। গানগুলোতে কণ্ঠ দিয়েছেন এন্ড্রু কিশোর, মনির খান ও কনকচাঁপা।
শিল্পী কামরুল হাসান সড়ক

শিল্পী কামরুল হাসান সড়ক হলো বাংলাদেশের ঢাকার একটি রাস্তা। ঢাকা মেট্রোরেলের এমআরটি লাইন ৬-এর আওতাভুক্ত মিরপুর ডিওএইচএস থেকে উত্তরা পর্যন্ত অংশটি নির্মাণের উদ্দেশ্যে এই রাস্তা নির্মিত হয়।
লাইনটি নির্মাণের পূর্বে স্থানটিতে একটি সরু পথ ছিল। সংকীর্ণতার কারণে এর উপর মেট্রোরেলের থাম নির্মাণ অসম্ভব হওয়ায় ২০১৬ সালে এটিকে রাস্তায় রূপান্তর করে নির্মাণ করার পরিকল্পনা করা হয়। রাস্তাটি মিরপুর সেনানিবাস এলাকা থেকে উত্তরার ১৮ নং সেক্টরের ভেতর দিয়ে দিয়াবাড়িতে অবস্থিত গোলচত্বর পর্যন্ত নির্মাণ করা হয়। এমআরটি লাইন ৬-এর নির্মাণকাজ চলাকালে রাস্তাটির মিরপুর ১২ থেকে উত্তরা দক্ষিণ মেট্রো স্টেশন পর্যন্ত ৮০০ মিটার দৈর্ঘ্যের অংশটি ভাঙ্গা ইট-সুরকি দিয়ে বানানো হয় এবং পরবর্তীতে ২০২২ সালে লাইনটির উদ্বোধন উপলক্ষে ওই সরু অংশটি তড়িঘড়ি করে নির্মাণ করা হয়েছিল যা পরে মিরপুর ও উত্তরাকে সংযুক্তকারী রাস্তাটির অংশে পরিণত হয়। এটি বর্তমান দুটি এলাকার মধ্যকার একমাত্র সংযোগ সড়ক। সোনারগাঁও জনপথকে সংযুক্তকারী ৪.৫ কিলোমিটার দৈর্ঘ্যের এই রাস্তা নির্মাণের ফলে মিরপুর ও উত্তরার মধ্যে যাতায়াতের সময় কমে আসে। ঢাকা বিআরটির নির্মাণকাজ চলাকালে বিমানবন্দর সড়কের যানজট বেড়ে যায় এবং যানবাহনগুলো বিকল্প হিসেবে এই রাস্তা ব্যবহার করা শুরু করে। ঢাকা উত্তর সিটি কর্পোরেশনের (ডিএনসিসি) ডিটেইলড এরিয়া প্ল্যানের মহাপরিকল্পনা অনুযায়ী রাস্তাটির শেষ প্রান্ত তথা দিয়াবাড়ি গোলচত্বর থেকে গাজীপুর পর্যন্ত একটি সড়ক প্রস্তাব করা হয়েছে। ২০২২ সালে সালেহউদ্দিন আহমেদ রাস্তাটিকে বাস রুট রেশনালাইজেশন প্রকল্পের যাত্রাপথে অন্তর্ভুক্ত করা হবে বলে জানান যিনি প্রকল্পটির সাথে যুক্ত ছিলেন। তবে রাস্তাটির মিরপুর ১২ থেকে উত্তরা দক্ষিণ মেট্রো স্টেশন পর্যন্ত অংশটির অপ্রশস্ততার ফলে যাত্রীদের বিড়ম্বনায় পড়তে হয় এবং অংশটিতে যানজটের সৃষ্টি হয়ে থাকে। রাস্তাটি ঢাকা ম্যাস ট্রানজিট কোম্পানি লিমিটেড (ডিএমটিসিএল) নির্মাণ করেছিল এবং ডিএনসিসির মতে এটি তাদের মালিকানায় নেই বিধায় অংশটির অপ্রশস্ততার সমাধান তারা করতে পারছেনা। অন্যদিকে ২০২৩ সালে ডিএমটিসিএলের তৎকালীন ব্যবস্থাপনা পরিচালক এম এ এন ছিদ্দিক জানিয়েছিলেন যে রাস্তার দায়িত্ব বুঝে নেওয়ার জন্য তারা কর্তৃপক্ষকে চিঠি পাঠিয়েছিলেন। এছাড়া রাস্তাটির ৮০০ মিটার দৈর্ঘ্যের অংশটি উদ্বোধনের পর ভেঙ্গে যাওয়ায় দুর্ঘটনাপ্রবণ হয়ে উঠে। অন্যদিকে ২০২৪ সালে ডিএনসিসির তৎকালীন মেয়র আতিকুল ইসলাম জানিয়েছিলেন যে কর্তৃপক্ষ অংশটি পুনর্নির্মাণ করার চেষ্টা অব্যাহত রেখেছে। ২০ ডিসেম্বর ২০২৩ সালে ডিএনসিসির কার্যবিবরণী সভায় রাস্তাটি বাংলাদেশের পতাকার পরিমার্জিত রূপের নকশাকার পটুয়া কামরুল হাসানের নামে নামকরণের প্রস্তাব গৃহীত হয়। মে ২০২৪ সালে জানা যায় যে ডিএনসিসি অনুমোদিত প্রস্তাবটি স্থানীয় সরকার, পল্লী উন্নয়ন ও সমবায় মন্ত্রণালয়ে প্রেরণ করেছে। ডিসেম্বর ২০২৪ সাল অনুযায়ী সমস্যাপূর্ণ সড়কটির ব্যবহারকারীদের মতে কয়েক বছর ধরে এটি ব্যবহারে দুর্ভোগ পোহাতে হলেও কর্তৃপক্ষ তা মেরামতে আন্তরিকতা দেখাচ্ছেনা। এরপর ১১ মার্চ ২০২৫ সালে মেরামতের জন্য সড়কটির এমপি চেকপোস্ট থেকে উত্তরা দক্ষিণ মেট্রো স্টেশন পর্যন্ত অংশটি বন্ধ রাখা হয় এবং মেরামত শেষে ১৪ মার্চ ২০২৫ সালে খুলে দেওয়া হয়। ঢাকা উত্তর সিটি কর্পোরেশনের প্রশাসক মোহাম্মদ এজাজ জানিয়েছিলেন যে খিদির খালকে রক্ষা করার উদ্দেশ্যে সড়কটির মেরামতকৃত অংশটিকে ভবিষ্যতে একটি সেতু দ্বারা প্রতিস্থাপন করা হবে।
যুক্তরাজ্যের সাধারণ নির্বাচন, ১৮৭৪

১৮৭৪ সালের যুক্তরাজ্যের সাধারণ নির্বাচনে উইলিয়াম গ্ল্যাডস্টোনের নেতৃত্বে ক্ষমতাসীন লিবারেলরা নির্ণায়কভাবে হেরে যায়। যদিও তাদের দল সংখ্যাগরিষ্ঠ ভোটে জয়লাভ করে। বেঞ্জামিন ডিসরেইলির নেতৃত্বে কনজারভেটিভরা হাউস অফ কমন্সে সংখ্যাগরিষ্ঠ আসন জিতেছে। কারণ তারা বেশ কয়েকটি বিনা প্রতিদ্বন্দ্বিতায় জয়ী হয়েছে। এটি ছিল ১৮৪১ সালের পর সাধারণ নির্বাচনে প্রথম কনজারভেটিভ বিজয়। একটি নির্বাচন আহ্বান করার গ্ল্যাডস্টোনের সিদ্ধান্ত তার পিয়ারদের বিস্মিত করেছিল, কারণ তারা তাদের জোটে অসন্তোষের বড় ক্ষেত্র সম্পর্কে সচেতন ছিল। উদাহরণস্বরূপ, অসঙ্গতিবাদীরা শিক্ষা নীতিতে বিরক্ত ছিল; অনেক শ্রমিক শ্রেণীর মানুষ নতুন ট্রেড ইউনিয়ন আইন এবং মদ্যপানের উপর বিধিনিষেধ অপছন্দ করে। রক্ষণশীলরা মধ্যবিত্তের মধ্যে লাভবান হচ্ছিল। গ্ল্যাডস্টোন আয়কর বাতিল করতে চেয়েছিলেন, কিন্তু নিজের মন্ত্রিসভা নিয়ে যেতে ব্যর্থ হন। ফলাফলটি লিবারালদের জন্য একটি বিপর্যয় ছিল, যারা ৩৮৭ এমপি থেকে মাত্র ২৪২-এ গিয়েছিলেন। রক্ষণশীলরা ২৭১ থেকে ৩৫০-এ উঠে এসেছে। গ্ল্যাডস্টোন নিজেই উল্লেখ করেছেন: "আমরা জিন এবং বিয়ারের স্রোতে ভেসে গেছি"।
নির্বাচনে হোম রুল লিগের আইরিশরা পার্লামেন্টে একটি উল্লেখযোগ্য তৃতীয় দল হয়ে উঠেছে। তারা আয়ারল্যান্ডের জন্য ১০১টি আসনের মধ্যে ৬০টি আসন জিতেছে। এটি ছিল ১৮৭২ সালের গোপন ব্যালট আইন অনুসরণ করে গোপন ব্যালট ব্যবহার করার জন্য প্রথম যুক্তরাজ্যের নির্বাচন। আইরিশ জাতীয়তাবাদী লাভগুলি গোপন ব্যালট আইনের প্রভাবগুলির জন্য দায়ী করা যেতে পারে, কারণ ভাড়াটেরা তাদের বাড়িওয়ালার ইচ্ছার বিরুদ্ধে ভোট দিলে তাদের উচ্ছেদের হুমকি কম ছিল।</link> এছাড়াও এই নির্বাচনে প্রথম দুই শ্রমিক শ্রেণীর এমপি নির্বাচিত হন: আলেকজান্ডার ম্যাকডোনাল্ড এবং থমাস বার্ট, মাইনার্স ইউনিয়নের উভয় সদস্য, স্ট্যাফোর্ড এবং মরপেথে লিবারেল-লেবার (লিব-ল্যাব) এমপি হিসাবে নির্বাচিত হন, যথাক্রমে ১৮৬৭ সালের সংস্কার আইন গ্রামীণ জনগণের আইন প্রণয়ন ক্ষমতাকে ক্ষয় করেছিল। ১৮৭৪ সালের নির্বাচনে, বিশেষ করে আয়ারল্যান্ডে, বড় জমির মালিকরা তাদের কাউন্টির আসন ভাড়াটে কৃষকদের কাছে হারাতে দেখেছিল।
গোপন ব্যালট প্রবর্তনের পর থেকে এটাই একমাত্র সময় যে জনপ্রিয় ভোটের নিরঙ্কুশ সংখ্যাগরিষ্ঠতা পেয়েও যুক্তরাজ্যের একটি দল পরাজিত হয়েছে। এটি প্রাথমিকভাবে কারণ ১০০ টিরও বেশি কনজারভেটিভ প্রার্থী বিনা প্রতিদ্বন্দ্বিতায় নির্বাচিত হয়েছিল। এর মানে হল সেই ১০০টি জায়গায় কোন ভোট দেওয়া হয়নি যেখানে কনজারভেটিভ প্রার্থীদের জনপ্রিয় হওয়ার প্রত্যাশিত ছিল; যেসব আসনে লিবারেল প্রার্থীরা দাঁড়িয়েছিলেন, সেখানে তারা গড়ে একটি উচ্চ অনুপাতে ভোট দিয়েছেন।
নির্বাচনে ৬৫২ জন সংসদ সদস্য নির্বাচিত হয়েছেন, যা আগের নির্বাচনের তুলনায় ছয় কম। দুর্নীতির অভিযোগের পর, বেভারলি এবং স্লিগো বরোর কনজারভেটিভ-অধিকৃত নির্বাচনী এলাকা এবং ব্রিজওয়াটার এবং ক্যাশেলের লিবারেল-অধিকৃত নির্বাচনী এলাকাগুলি বিলুপ্ত করা হয়েছিল।
দুর্গা অষ্টমী

দুর্গা অষ্টমী বা মহা অষ্টমী হল দেবী দুর্গার উপাসনায় হিন্দুদের দ্বারা উদযাপিত নবরাত্রি উৎসবের অষ্টম দিন। পূর্ব ভারতে, "দুর্গা অষ্টমী" পাঁচ দিনব্যাপী উদযাপিত দুর্গাপূজা উৎসবের অন্যতম শুভ দিন। ঐতিহ্যগতভাবে, হিন্দু পরিবারগুলোতে এই উৎসবটি ১০ দিন ধরে পালন করা হয়, তবে প্যান্ডেলগুলোতে যে আসল পূজা হয় তা ৫ দিন ধরে (ষষ্ঠী থেকে শুরু করে) অনুষ্ঠিত হয়। ভারতে, এই পবিত্র উপলক্ষে হিন্দুরা উপবাস করেন। লোকেরা এই দিনে লোকনৃত্য গরবা করতে এবং রঙিন পোশাক পরতে একত্রিত হয়। এই দিনটি অস্ত্র পূজার (অস্ত্রের আনুষ্ঠানিক উপাসনা) জন্যও পরিচিত; এই দিনে দুর্গার অস্ত্রের পূজা করা হয়। এই দিনে অস্ত্র বা সমরকলার ব্যবহার চিহ্নিত করতে উপলক্ষটি বীর অষ্টমীকেও উপস্থাপিত করা হয়।
নবরাত্রি বা দুর্গাপূজা উদযাপনের অষ্টম দিন দুর্গাষ্টমী বা দুর্গা অষ্টমী নামে পরিচিত। এটি মহাষ্টমী নামেও পরিচিত এবং হিন্দু ধর্ম অনুসারে এটি অন্যতম শুভ দিন। এটি হিন্দু বর্ষপঞ্জি অনুসারে আশ্বিন মাসের উজ্জ্বল চন্দ্র পাক্ষিক অষ্টমী তিথিতে পড়ে।
এটি বিশ্বাস করা হয় যে কিছু অঞ্চলে, দেবী চামুণ্ডা এই দিনে দুর্গার কপাল থেকে আবির্ভূত হয়েছিলেন এবং চণ্ড ও মুণ্ড এবং রক্তবীজ (মহিষাসুরের সহযোগী অসুর)কে বিনাশ করেছিলেন। মহাষ্টমীতে দুর্গাপূজার সময় ৬৪ জন যোগিনী ও মাতৃকার (দুর্গার রূপ) পূজা করা হয়। ভারতের বিভিন্ন অঞ্চলে মাতৃকার তাৎপর্য বিভিন্নভাবে ব্যাখ্যা করা হয়।
দুর্গাপূজার সময় যে অষ্ট শক্তির পূজা করা হয় তারা হলেন ব্রাহ্মণী, মহেশ্বরী, কৌমারী, বৈষ্ণবী, বরাহী, নরসিংহী, ইন্দ্রাণী এবং চামুন্ডা। মাসিক দুর্গাষ্টমীতে প্রতি মাসে মা দুর্গার আচার-অনুষ্ঠান পালন করেন। তবে নবরাত্রির সময়, যখন তাঁর নয়টি রূপের পূজা করা হয়, দুর্গা অষ্টমীকে "চৈত্র" নবরাত্রির সময় অষ্টম দিনে এবং পরবর্তীকালে "শারদীয়া" নবরাত্রিতে পূজা করা হয়।
উত্তর ভারতে উদ্ভূত দুর্গা অষ্টমীর সাথে সম্পর্কিত একটি ঐতিহ্য হলো কন্যা পূজা নামে একটি অনুষ্ঠানের মাধ্যমে কন্যাকে (যুবতী মেয়েদের) সম্মান জানানো। একদল অবিবাহিত মেয়েকে (পাঁচ থেকে সাত জন) সম্মান জানাতে তাদের বাড়িতে আমন্ত্রণ জানানো হয়। এই ঐতিহ্যটি এই বিশ্বাসের উপর ভিত্তি করে যে এই যুবতী মেয়েদের প্রত্যেকে পৃথিবীতে দুর্গার মহাশক্তিকে প্রতিনিধিত্ব করে। মেয়েদের দলটিকে তাদের পা ধুয়ে (কাউকে স্বাগত জানানোর জন্য ভারতে একটি সাধারণ অনুষ্ঠান) তাদের বাড়িতে স্বাগত জানানো হয় এবং তারপরে আরতি ও পূজার অন্যান্য অনুষ্ঠান করা হয়। আচার অনুষ্ঠানের পরে, মেয়েদের মিষ্টি এবং খাবার খাওয়ানো হয় এবং ছোট উপহার দিয়ে সম্মানিত করা হয়।
কন্যা পূজা

কন্যা পূজা বা কুমারী পূজা হল হিন্দুদের একটি পবিত্র রীতি, যা বিশেষত নবরাত্রি উৎসবের অষ্টমী এবং নবমী তিথিতে অনুষ্ঠিত হয়। এই অনুষ্ঠানটিতে মূলত নয়টি মেয়ের উপাসনা করা হয়, যারা দেবী দুর্গার নয়টি রূপ (নবদুর্গা) এর প্রতিনিধিত্ব করে। হিন্দু দর্শন অনুসারে, এই মেয়েদের সৃষ্টির প্রাকৃতিক শক্তির প্রকাশ হিসাবে বিবেচনা করা হয়। কিংবদন্তি বলে যে নবরাত্রির নবম দিনে মহিষাসুরকে বধ করার জন্য দেবতাদের অনুরোধে শক্তি দেবী দুর্গার রূপ ধারণ করেছিলেন।
দেবীর প্রতি শ্রদ্ধার চিহ্ন হিসাবে এই নয়টি যুবতী মেয়ের পা ধুয়ে পরিষ্কার করা এবং ভক্তের দ্বারা উপহার হিসাবে নতুন পোশাক নিবেদন করা একটি রীতি। কন্যা পূজার অঙ্গ হিসাবে কন্যা পূজা হ'ল কন্যা সন্তানের মধ্যে ন্যস্ত নারীশক্তিকে স্বীকৃতি দেওয়া।
এই পূজার জন্য নির্বাচন করা মেয়ের বয়স কম হতে হবে। এছাড়াও রয়েছে আনুষ্ঠানিক শুদ্ধিকরণ ও মন্ত্রোচ্চারণের আয়োজন। তাকে একটি বিশেষ বেদীতে বসানো হয়। 'অক্ষত' (ধানের দানা) নিবেদন করে এবং ধূপকাঠি জ্বালিয়ে তাঁর পূজা করা হয়। তাঁর পূজা করা হয় কারণ 'স্ত্রীঃ সমস্তব দেবী ভেদা' দর্শন অনুসারে, নারীরা মহামায়ার (দেবী দুর্গা) প্রতীক। একটি মেয়েকে তার নির্দোষতার কারণে সবচেয়ে বিশুদ্ধ বলে মনে করা হয়।
যুক্তরাজ্যের সাধারণ নির্বাচন, ১৮৮০

১৮৮০ যুক্তরাজ্যের সাধারণ নির্বাচন ছিল ৩১ মার্চ থেকে ২৭ এপ্রিল ১৮৮০ পর্যন্ত যুক্তরাজ্যের একটি সাধারণ নির্বাচন।
এর তীব্র বক্তৃতা উদারপন্থীদের মিডলোথিয়ান প্রচারণার নেতৃত্বে ছিল, বিশেষ করে উদারপন্থী নেতা উইলিয়াম গ্ল্যাডস্টোনের উগ্র বক্তৃতা। তিনি বেঞ্জামিন ডিজরালি, আর্ল অফ বিকনসফিল্ডের সরকারের বৈদেশিক নীতিকে সম্পূর্ণ অনৈতিক বলে তীব্রভাবে আক্রমণ করেছিলেন।
উদারপন্থীরা তাদের সর্বকালের সবচেয়ে বড় সংখ্যাগরিষ্ঠতা অর্জন করেছে, যা রক্ষণশীলদের দ্বিতীয় স্থানে রেখে গেছে। প্রচারণার ফলস্বরূপ, লিবারেল কমন্স নেতা, লর্ড হার্টিংটন এবং লর্ডসে, লর্ড গ্র্যানভিল, গ্ল্যাডস্টোনের পক্ষে দাঁড়ান, যিনি এইভাবে দ্বিতীয়বার প্রধানমন্ত্রী হন। এটি ছিল শেষ সাধারণ নির্বাচন যেখানে কনজারভেটিভ ছাড়া অন্য কোনো দল সংখ্যাগরিষ্ঠ ভোট জিতেছে (বহুত্বের চেয়ে)।
রক্ষণশীল সরকার ব্রিটিশ অর্থনীতির খারাপ অবস্থা এবং উদারপন্থীদের দ্বারা নৈতিক আক্রমণের জন্য তার পররাষ্ট্র নীতির দুর্বলতার কারণে ধ্বংস হয়ে গিয়েছিল। উইলিয়াম গ্ল্যাডস্টোন নৈতিকতাবাদী ধর্মপ্রচারকদের প্রতি আবেদন জানিয়ে বেঞ্জামিন ডিসরাইলি (বর্তমানে লর্ড বিকনসফিল্ড নামে পরিচিত) এর বৈদেশিক নীতিকে অনৈতিক বলে আক্রমণের নেতৃত্ব দেন। ইতিহাসবিদ পল স্মিথ অলঙ্কৃত সুরের ব্যাখ্যা করেছেন যা "বীকনসফিল্ডিজম" (স্মিথের ভাষায়) আক্রমণের উপর দৃষ্টি নিবদ্ধ করে:
স্মিথ উল্লেখ করেছেন যে এই অভিযোগের প্রকৃতপক্ষে কিছু উপাদান ছিল, কিন্তু: "এর বেশিরভাগই ছিল পক্ষপাতমূলক অসংযম, হুইগদের বিরুদ্ধে তার লক্ষ্যবস্তুর নিজস্ব ভ্রমণের যোগ্য।" 
ডিজরালি নিজেই এখন হাউস অফ লর্ডসের বিকনসফিল্ডের আর্ল ছিলেন, এবং প্রথা সহকর্মীদের প্রচারের অনুমতি দেয়নি; এটি অন্যান্য গুরুত্বপূর্ণ ব্যক্তিত্ব যেমন মার্কেস অফ স্যালিসবারি এবং লর্ড ক্র্যানব্রুকের রক্ষণশীলদের অস্বীকার করেছিল এবং পার্টি অলঙ্কৃত আক্রমণের সাথে কার্যকরভাবে মোকাবেলা করতে অক্ষম ছিল। যদিও তিনি কনজারভেটিভ পার্টির সংগঠনের উন্নতি করেছিলেন, ডিসরায়েলি দৃঢ়ভাবে গ্রামীণ ভদ্রলোকের মধ্যে ছিল এবং শহুরে মধ্যবিত্তের সাথে তার খুব কম যোগাযোগ বা বোঝাপড়া ছিল যা তার পার্টিতে ক্রমবর্ধমান আধিপত্য বিস্তার করছে।
বৈদেশিক নীতির সমস্যাগুলির সাথে তাদের সমস্যা ছাড়াও, এটি আরও গুরুত্বপূর্ণ ছিল যে রক্ষণশীলরা কার্যকরভাবে হোম ফ্রন্টে তাদের অর্থনৈতিক রেকর্ড রক্ষা করতে পারেনি। ১৮৭০ এর দশকটি ১৮৭০ এর দশকের বিশ্বব্যাপী রেলওয়ে বুমের পতনের ফলে সৃষ্ট একটি দীর্ঘমেয়াদী বৈশ্বিক মন্দার সাথে মিলে যায় যা আগে ব্রিটেনের জন্য এত লাভজনক ছিল। ১৮৭০ এর দশকের শেষের দিকে মানসিক চাপ বাড়তে থাকে; দাম কমেছে, মুনাফা কমেছে, কর্মসংস্থান কমেছে, এবং মজুরির হারের উপর নিম্নমুখী চাপ ছিল যা শিল্প শ্রমিক শ্রেণীর মধ্যে অনেক কষ্টের সৃষ্টি করেছিল। উভয় পক্ষের দ্বারা সমর্থিত মুক্ত বাণিজ্য ব্যবস্থা উত্তর আমেরিকা থেকে সস্তা গমের বন্যার বিরুদ্ধে ব্রিটেনকে প্রতিরক্ষাহীন করে তুলেছিল, যা ১৮৭৯ সালে ব্রিটেনে শতাব্দীর সবচেয়ে খারাপ ফসলের দ্বারা আরও বেড়ে গিয়েছিল। ক্ষমতায় থাকা দলটি দোষ পেয়েছে, এবং লিবারেলরা খারাপ স্টুয়ার্ডশিপের পরিমাপ হিসাবে ক্রমবর্ধমান বাজেট ঘাটতিকে বারবার জোর দিয়েছে। নির্বাচনে খোদ ডিসরাইলের দল ব্যাপকভাবে হেরেছে, বিশেষ করে স্কটল্যান্ড এবং আয়ারল্যান্ডে এবং শহুরে বরোতে। তার রক্ষণশীল শক্তি ৩৫১ থেকে ২৩৮-এ নেমে এসেছে, যখন লিবারেলরা ২৫০ থেকে ৩৫৩-এ নেমে এসেছে। ১৮৮০ সালের ২১ এপ্রিল ডিসরাইলি পদত্যাগ করেন।
মাদারীপুর কেন্দ্রীয় বাস টার্মিনাল

মাদারীপুর কেন্দ্রীয় পৌর বাস টার্মিনাল ঢাকা বিভাগের মাদারীপুরে অবস্থিত একটি আধুনিক বাস টার্মিনাল। এটি মাদারীপুর নতুন বাস টার্মিনাল নামেই অধিক পরিচিত। বিশ্বব্যাংকের অর্থায়নে ২০১৮ সালের ২১ অক্টোবর এই বাস টার্মিনাল নির্মাণের কাজ শুরু হয়। ২০২৩ সালের ১৪ নভেম্বর টার্মিনালের উদ্বোধন হয়।
বিশ্ব ব্যাংকের অর্থায়নে মাদারীপুর কেন্দ্রীয় পৌর বাস টার্মিনালের নির্মাণ কাজ শুরু হয় ২০১৮ সালের ২১‌ অক্টোবর। পরের বছর ২০১৯ সালের ডিসেম্বরে মাসে কাজ শেষ হওয়ার কথা ছিল। প্রকল্পের মেয়াদ কয়েকদফা বাড়ানোর পর ঠিকাদারি প্রতিষ্ঠানটি ২০২২ সালে নির্মাণ কাজ সম্পন্ন করে। ২০২২ সালের ৩০ এপ্রিল ঠিকাদারি প্রতিষ্ঠানটি মাদারীপুর পৌর কর্তৃপক্ষের নিকট টার্মিনালের দায়িত্ব হস্তান্তর করে। পরবর্তীতে ২০২৩ সালের ১৪ নভেম্বর জনসাধারণের জন্য উন্মোচন করা হয়।
যুক্তরাজ্যের সাধারণ নির্বাচন, ১৮৮৫

১৮৮৫ সালের যুক্তরাজ্যের সাধারণ নির্বাচন ২৪ নভেম্বর থেকে ১৮ ডিসেম্বর ১৮৮৫ পর্যন্ত অনুষ্ঠিত হয়েছিল। ভোটাধিকার বৃদ্ধি এবং আসন পুনর্বণ্টনের পর এটি ছিল প্রথম সাধারণ নির্বাচন। প্রথমবারের মতো সংখ্যাগরিষ্ঠ প্রাপ্তবয়স্ক পুরুষ ভোট দিতে পারে এবং আইন অনুসারে বেশিরভাগ নির্বাচনী সংসদে একজন একক সদস্যকে নির্বাচিত করে, যা সরাসরি একক-সদস্য, একক-নির্বাচকদের জবাবদিহিতা প্রদানের জন্য চার্টিজমের একটি আদর্শকে পূরণ করে। এটি উইলিয়াম গ্ল্যাডস্টোনের নেতৃত্বে উদারপন্থীরা সবচেয়ে বেশি আসনে জয়লাভ করে, কিন্তু সামগ্রিক সংখ্যাগরিষ্ঠতা পায়নি। যেহেতু আইরিশ জাতীয়তাবাদীরা তাদের এবং কনজারভেটিভদের মধ্যে ক্ষমতার ভারসাম্য বজায় রেখেছিল যারা ক্রমবর্ধমান সংখ্যক মিত্র ইউনিয়নবাদী এমপিদের সাথে বসেছিল (গ্রেট ব্রিটেন এবং আয়ারল্যান্ডের ইউনিয়নকে উল্লেখ করে), এটি আইরিশ হোম রুল নিয়ে উদারপন্থীদের মধ্যে বিভাজন আরও বাড়িয়ে তোলে এবং এর ফলে উদারপন্থী বিভক্তি ঘটে এবং পরের বছর আরেকটি সাধারণ নির্বাচন অনুষ্ঠিত হয়।
১৮৮৫ সালের নির্বাচনে এইচএম হাইন্ডম্যানের নেতৃত্বে সোশ্যাল ডেমোক্রেটিক ফেডারেশন তিনজন প্রার্থীর সাথে অংশগ্রহণ করে যা ছিল প্রথম সমাজতান্ত্রিক দলের অংশগ্রহণ।
মঙ্গলবাড়ীয়া পুরাতন জামে মসজিদ

মঙ্গলবাড়ীয়া পুরাতন জামে মসজিদ কুষ্টিয়া শহরের গড়াই নদীর তীরবর্তী মঙ্গলবাড়ীয়া বাঁধ সংলগ্নে অবস্থিত একটি প্রাচীন মসজিদ। একটি পুরাতন শিলালিপি অনুযায়ী ১৮৫২ সালে নির্মাণ করা হয়।
মসজিদে পাওয়া একটি পুরাতন শিলালিপি অনুযায়ী মসজিদটির নির্মাণ সাল ১৮৫২। প্রথমে কোকিলদ্দি ও মহিম চৌকিদার নামের দুইজন ব্যক্তি গড়াই নদীর তীরে খড় দিয়ে মসজিদ নির্মাণ করেছিলেন। মসজিদটি নদী ভাঙ্গনের কবলে পড়ে নদীতে বিলীন হয়ে যায়। পরবর্তীতে কাটি মন্ডল ও ফেরত আলী মন্ডল নামের দুইজন ব্যক্তি মসজিদের বর্তমান স্থানে নিয়ে আসেন। তারা মেঝেতে ইট, মাটির গাঁথুনি ও টিনের চালার ব্যবস্থা করেছিলেন। মসজিদের জমি দাতা ছিলেন ফেরত আলী মন্ডল। তিনি ১৯৪৩ সালের ২৪ সেপ্টেম্বর রেজিস্ট্রেশনের মাধ্যমে জমিটি মসজিদ স্থায়ীকরণ ও পাকা করার জন্য দান করে দেন। বর্তমানে মসজিদের মোট জমির পরিমাণ ।
যুক্তরাজ্যের সাধারণ নির্বাচন, ১৮৮৬

১৮৮৬ সালের যুক্তরাজ্যের সাধারণ নির্বাচন ১ থেকে ২৭ জুলাই ১৮৮৬ পর্যন্ত অনুষ্ঠিত হয়। যা ছিল আয়ারল্যান্ড সরকার বিল ১৮৮৬ এর পরাজয়ের পরপরই। লর্ড স্যালিসবারির নেতৃত্বে রক্ষণশীলরা লর্ড হার্টিংটন (পরে ডিউক অফ ডেভনশায়ার) এবং জোসেফ চেম্বারলেইনের নেতৃত্বে লিবারেলদের বিচ্ছিন্ন ইউনিয়নবাদী শাখার সাথে একটি নির্বাচনী চুক্তিতে যোগদানের ফলে ১৮৮৫ সালের নির্বাচনের ফলাফলের একটি বড় পরিবর্তন ঘটে। নতুন লিবারেল ইউনিয়নিস্ট পার্টি ৭৭ জন সদস্যকে নির্বাচিত করে এবং রক্ষণশীলদের তাদের সংসদীয় সংখ্যাগরিষ্ঠতা দেয়। কিন্তু একটি আনুষ্ঠানিক জোটে তাদের সাথে যোগ দেয়নি।
উইলিয়াম ইওয়ার্ট গ্ল্যাডস্টোনের উদারপন্থীরা আইরিশ হোম রুল আন্দোলনকে সমর্থন করেছিল। চার্লস স্টুয়ার্ট পার্নেলের নেতৃত্বে আইরিশ পার্লামেন্টারি পার্টি একটি দূরবর্তী দ্বিতীয় স্থানে ছিল। লিবারেল পার্টিতে বিভক্তি লিবারেল আধিপত্যের মেয়াদ শেষ করে। তারা ১৮৫৯ সাল থেকে ২৭ বছরের মধ্যে ১৮ বছরের জন্য ক্ষমতায় ছিল এবং সেই সময়ে অনুষ্ঠিত ছয়টি নির্বাচনের মধ্যে পাঁচটিতে জয়লাভ করেছিল, কিন্তু পরবর্তী উনিশ বছরের মধ্যে মাত্র তিনবার ক্ষমতায় থাকবে। লিবারেল ইউনিয়নিস্ট বিভক্তির ফলে রাজনৈতিক পুনর্গঠনের অর্থ হল এই নির্বাচন এবং দ্বিতীয় বিশ্বযুদ্ধের সমাপ্তির মধ্যে, শুধুমাত্র একটি নির্বাচনের (১৯০৬ সালে) ফলে কনজারভেটিভ ছাড়া অন্য একটি দল সংখ্যাগরিষ্ঠ সরকার গঠন করবে (যদিও লিবারেলরা, এবং পরবর্তীতে লেবার পার্টি, ছোট দলগুলোর সমর্থন নিয়ে সংখ্যালঘু সরকার গঠন করবে)। ১৮৪১ সালের নির্বাচনের পর এটিই প্রথম নির্বাচন যেখানে কনজারভেটিভরা জনপ্রিয় ভোটের সংখ্যাগরিষ্ঠতা বা সংখ্যাগরিষ্ঠতা জিতেছিল। তারা শেষ পর্যন্ত ১৯৪৫ সাল পর্যন্ত প্রতিটি সাধারণ নির্বাচনে ন্যূনতম জনপ্রিয় ভোটে জিতবে, আবার ১৯০৬ সালের নির্বাচন বাদে।
যুক্তরাজ্যের সাধারণ নির্বাচন, ১৮৯২

১৮৯২ যুক্তরাজ্যের সাধারণ নির্বাচন ৪ থেকে ২৬ জুলাই ১৮৯২ তারিখে অনুষ্ঠিত হয়। এতে লর্ড স্যালিসবারির নেতৃত্বে রক্ষণশীলরা আবারও সর্বাধিক সংখ্যক আসনে জয়লাভ করে, কিন্তু উইলিয়াম ইওয়ার্ট গ্ল্যাডস্টোনের উদারপন্থীরা ১৮৮৬ সালের সাধারণ নির্বাচনের তুলনায় ৮০টি বেশি আসন জিতে থাকায় তারা আর সংখ্যাগরিষ্ঠতা পায়নি। লিবারেল ইউনিয়নিস্টরা যারা আগে রক্ষণশীল সরকারকে সমর্থন করেছিল তাদের ভোট এবং আসন সংখ্যা কমে যায়।
পারনেলাইট এবং পার্নেলাইট বিরোধী দলগুলির মধ্যে বিভক্ত হওয়া সত্ত্বেও আইরিশ জাতীয়তাবাদী ভোটগুলি ভালভাবে ধরেছিল। যেহেতু উদারপন্থীদের নিজস্ব সংখ্যাগরিষ্ঠতা ছিল না, সালিসবারি নির্বাচনের ফলাফল শুনে পদত্যাগ করতে অস্বীকার করেন এবং ১১ আগস্টে অনাস্থা ভোটে পরাজিত হওয়ার জন্য অপেক্ষা করেন। গ্ল্যাডস্টোন আইরিশ জাতীয়তাবাদী সমর্থনের উপর নির্ভরশীল একটি সংখ্যালঘু সরকার গঠন করেন।
উদারপন্থীরা ১৮৮৬ এবং ১৮৮৭ সালের মধ্যে পুনর্মিলনের ব্যর্থ প্রচেষ্টায় জড়িত ছিল। গ্ল্যাডস্টোন অবশ্য লিবারেল পার্টির বেশিরভাগ যন্ত্রপাতি, বিশেষ করে ন্যাশনাল লিবারেল ফেডারেশনের নিয়ন্ত্রণ ধরে রাখতে সক্ষম হন। গ্ল্যাডস্টোন বার্ষিক এনএলএফ মিটিংগুলিকে বিভিন্ন লিবারেল কারণগুলিকে একত্রিত করার জন্য একটি প্ল্যাটফর্ম হিসাবে ব্যবহার করেছিলেন, বিশেষ করে ১৮৯১ সালের নিউক্যাসল সভা, যা এর নাম দিয়েছিল আমূল নিউক্যাসল প্রোগ্রাম। এই প্রোগ্রামটি প্রথমে আইরিশ হোম রুল স্থাপন করে, তারপরে ওয়েলশ এবং স্কটিশ অস্থায়ীকরণ, কারখানার কাজের সময় হ্রাস, বিনামূল্যে শিক্ষা, নির্বাচনী সংস্কার, ভূমি সংস্কার, হাউস অফ লর্ডসের সংস্কার বা বিলুপ্তি এবং মৌলিক খাবারের উপর শুল্ক অপসারণ। ১৮৯৫ সালের নির্বাচনে লিবারেল পরাজয়ের পর এই প্রোগ্রামটি পরবর্তীতে দলীয় নেতৃত্ব প্রত্যাখ্যান করে।
যুক্তরাজ্যের সাধারণ নির্বাচন, ১৮৯৫

১৮৯৫ যুক্তরাজ্যের সাধারণ নির্বাচন ১৩ জুলাই থেকে ৭ আগস্ট ১৮৯৫ পর্যন্ত অনুষ্ঠিত হয়। ফলাফল রক্ষণশীলরা ১৫৩টি আসনের সংসদীয় সংখ্যাগরিষ্ঠতা পায়।
উইলিয়াম গ্ল্যাডস্টোন আগের বছর প্রধানমন্ত্রী হিসেবে অবসর নেন। রানী ভিক্টোরিয়া লর্ড স্পেনসারকে তার উত্তরসূরি হিসেবে নাম দেওয়ার জন্য গ্ল্যাডস্টোনের পরামর্শকে উপেক্ষা করে আর্ল অফ রোজবেরিকে নতুন প্রধানমন্ত্রী হিসেবে নিয়োগ দেন। কমন্সসভার লিবারেল নেতা উইলিয়াম হারকোর্ট এবং রোজবেরির মধ্যে ক্ষমতার লড়াইয়ের কারণে নতুন সরকার নিজেকে অনেকাংশে পক্ষাঘাতগ্রস্ত অবস্থায় পেয়েছিল। ২১ জুন যখন সংসদ যুদ্ধের সেক্রেটারি অফ স্টেট হেনরি ক্যাম্পবেল-ব্যানারম্যানকে বরখাস্ত করার পক্ষে ভোট দেয়। রোজবেরি তখন পরিস্থিতি বুঝতে পারেন যে সরকার সম্ভবত অনাস্থা প্রস্তাবে টিকে থাকতে পারবে না। এরপর রোজবেরি অবিলম্বে প্রধানমন্ত্রীর পদ থেকে পদত্যাগ করেন। রক্ষণশীল নেতা লর্ড স্যালিসবারি পরবর্তীতে তৃতীয়বারের মতো প্রধানমন্ত্রী হিসেবে পুনরায় নিযুক্ত হন এবং অবিলম্বে একটি নতুন নির্বাচন আহ্বান করেন।
নির্বাচনে রক্ষণশীলরা জয়লাভ করে। তারা লিবারেল ইউনিয়নিস্ট পার্টির সাথে তাদের জোট অব্যাহত রাখে এবং বিপুল সংখ্যাগরিষ্ঠতা লাভ করে। বিপরীতে, উদারপন্থীরা মাত্র ১৭৭টি আসনে জয়লাভ করে যা দলের প্রতিষ্ঠার পর থেকে সেই সময়ে তাদের সবচেয়ে খারাপ ফলাফল। আইরিশ সংসদীয় দল এই সময়ে বিভক্ত ছিল; এর অধিকাংশ সাংসদ ("অ্যান্টি-পার্নেলাইটস") জন ডিলনকে অনুসরণ করেন, যখন একটি রাম্প ("পার্নেলাইটস") জন রেডমন্ডকে অনুসরণ করেন। ইন্ডিপেনডেন্ট লেবার পার্টি, শুধুমাত্র পূর্বে বামপন্থী রাজনীতিবিদদের একটি আলগা গোষ্ঠী হিসাবে বিদ্যমান ছিল, আনুষ্ঠানিকভাবে ১৮৯৩ সালে কেয়ার হার্ডির নেতৃত্বে একটি দলে সংগঠিত হয় এবং তাদের প্রথম নির্বাচনে প্রতিদ্বন্দ্বিতা করে। তারা এই নির্বাচনে তুলনামূলকভাবে কম মনোযোগ অর্জন করে। বামপন্থীরা জনপ্রিয় ভোটের এক শতাংশের চেয়ে সামান্য কম ভোট পেয়েছে এবং কোনও আসন জিততে সক্ষম হয়নি। কিন্তু পাঁচ বছর পরে, যখন তারা শ্রমিক প্রতিনিধিত্ব কমিটির ব্যানারে নির্বাচনে অংশগ্রহণ করে। তখন তারা আরও বেশি সাফল্য অর্জন করে।
এটি ছিল যুক্তরাজ্যের শেষ সাধারণ নির্বাচন যেখানে বর্তমান প্রধানমন্ত্রী বা প্রধান বিরোধী দলের নেতা কেউই হাউস অফ কমন্সে বসেননি। রোজবেরি এবং সালিসবারি দুজনেই হাউস অফ লর্ডসে বসেছিলেন এবং উদারপন্থী এবং রক্ষণশীলদের জন্য কমন্স নেতা হিসাবে যথাক্রমে উইলিয়াম হারকোর্ট এবং আর্থার বেলফোর হাউস অফ কমন্সে বসেছিলেন।
সালেহ বিন আবদুল্লাহ আল-হুমাইদ

সালেহ ইবনে আবদুল্লাহ ইবনে হুমাইদ (, জন্ম ১৯৪৯, একজন সৌদি আরবের ইমাম এবং রাজনীতিবিদ। তিনি বর্তমানে মক্কার গ্র্যান্ড মসজিদের ইমামদের একজন। তিনি ১৯৯৩ সাল থেকে সৌদি আরবের অ্যাসেম্বলির সদস্য এবং ফেব্রুয়ারী ২০০২ থেকে ফেব্রুয়ারী ২০০৯ পর্যন্ত মজলিস আল শুরার স্পীকারের দায়িত্ব পালন করেছেন।
সালেহ হুমাইদ ১৯৯৩ সাল থেকে সৌদি মজলিস আল শুরা (সৌদি আরবের পরামর্শদাতা পরিষদ) এর সদস্য এবং ফেব্রুয়ারী ২০০২ থেকে ফেব্রুয়ারী ২০০৯ পর্যন্ত মজলিস আল শুরার স্পিকার। তিনি বর্তমানে মক্কার মসজিদ আল-হারামের ইমাম। তিনি মক্কার আরবি ভাষা একাডেমির একজন সদস্য, এবং জেদ্দায় আন্তর্জাতিক ইসলামী ফিকহ একাডেমির সভাপতি।
তিনি কিং ফয়সাল আন্তর্জাতিক পুরস্কার থেকে ২০১৬ সালের সার্ভিস টু ইসলাম পুরস্কার জিতেছেন।
হানকৌ কালচারাল স্পোর্টস সেন্টার

হানকৌ কালচারাল স্পোর্টস সেন্টার (সরলীকৃত চীনা: 汉口文化体育中心) হল চীনের উহানে অবস্থিত একটি বহু-ব্যবহারযোগ্য স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয়ে থাকে। স্টেডিয়ামটিতে ২০ হাজার দর্শক ধারণ ক্ষমতা রয়েছে।
প্রধানত অ্যাসোসিয়েশন ফুটবল ম্যাচের জন্য ব্যবহৃত হয়ে থাকে, ধারণক্ষমতা ২০,০০০ জন। বর্তমানে, এটি উহান থ্রি টাউন্স ফুটবল ক্লাবের বিকল্প হোম স্টেডিয়াম হিসাবে ব্যবহৃত হয়, যা চাইনিজ সুপার লিগের অন্তর্গত দল।
২০০৯ সালে, এটি ছিল ২০০৯ এএফসি অনূর্ধ্ব-১৯ মহিলা চ্যাম্পিয়নশিপ অনুষ্ঠিত হয়েছিল, যেখানে জাপান মহিলা অনূর্ধ্ব-১৯ ফুটবল জাতীয় দল তাদের দ্বিতীয় শিরোপা জিতেছিল।
২০১৫ সালে, এটি ছিল ২০১৫ এএফসি অনূর্ধ্ব-১৬ মহিলা চ্যাম্পিয়নশিপ অনুষ্ঠিত হয়েছিল, যেখানে দক্ষিণ কোরিয়া মহিলা অনূর্ধ্ব-১৬ ফুটবল জাতীয় দল তাদের দ্বিতীয় শিরোপা জিতেছিল।
শি ইউচি

শি ইউচি (; জন্ম: ২৮ ফেব্রুয়ারি ১৯৯৬) হলেন একজন চীনা ব্যাডমিন্টন খেলোয়াড়, যিনি মূলত চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
ইউচি চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।
শি ইউচি ১৯৯৬ সালের ২৮শে ফেব্রুয়ারি তারিখে চীনের চিয়াংসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইউচি চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে এক ম্যাচে জয়লাভ করে তিনি গ্রুপ এ-এ প্রথম স্থান অধিকার করে নকআউট পর্বে করেছিলেন। কোয়ার্টার-ফাইনালে ইউচি থাইল্যান্ডের কুনলাভুত ভিতিদসার্নের মুখোমুখি হয়েছিলেন, উক্ত ম্যাচে ২–১ সেট পয়েন্টের ব্যবধানে পরাজিত হয়ে তিনি প্রতিযোগিতা থেকে বিদায় নিয়েছিলেন।
হান কাং

হান কাং (জন্ম: ২৭ নভেম্বর ১৯৭০) একজন দক্ষিণ কোরীয় লেখিকা। তিনি "দ্য ভেজিটেরিয়ান" উপন্যাস দিয়ে আন্তর্জাতিক অঙ্গনে খ্যাতি অর্জন করেন। এটি প্রথম কোরীয় ভাষার উপন্যাস হিসেবে ২০১৬ সালে কথাসাহিত্যে আন্তর্জাতিক বুকার পুরস্কার অর্জন করে। এছাড়া এটি ইংরেজি ভাষায় অনূদিত তার প্রথম বইগুলোর একটি। 
"ঐতিহাসিক যন্ত্রণাবিদ্ধ বিষয়ের সঙ্গে মুখোমুখি করা ও মানবজীবনের ভঙ্গুরতাকে উন্মোচনকারী প্রগাঢ় কাব্যিক গদ্যের জন্য" তিনি ২০২৪ সালে সাহিত্যে নোবেল পুরস্কার অর্জন করেন, যার ফলে তিনি সাহিত্যে প্রথম এশীয় নারী নোবেল পুরস্কার বিজয়ী এবং কিং দে-জুংয়ের পর দ্বিতীয় দক্ষিণ কোরীয় নোবেল পুরস্কার বিজয়ী।
হান কাং ১৯৭০ সালের ২৭শে নভেম্বর গোয়াংজু শহরে জন্মগ্রহণ করেন। তার পিতা ঔপন্যাসিক হান সেউং-ওন। শৈশবে তিনি সিউলের সুয়ুরিতে চলে যান, "গ্রিক লেসনস" উপন্যাসে এই শহরের উল্লেখ পাওয়া যায়)। তার ভাই হান ডং রিমও একজন লেখক।
কাং ইয়োনসেই বিশ্ববিদ্যালয়ে কোরীয় সাহিত্য নিয়ে অধ্যয়ন করেন। ১৯৯৮ সালে তিনি আইওয়া বিশ্ববিদ্যালয়ের ইন্টারন্যাশনাল রাইটিং প্রোগ্রামে ভর্তি হন।
কাংয়ের "দ্য ভেজিটেরিয়ান" ইংরেজি ভাষায় অনূদিত হওয়া কাংয়ের প্রথম উপন্যাস, ডেবরা স্মিথ উপন্যাসটিকে ইংরেজি ভাষায় অনুবাদ করেন। উপন্যাসে দেখা যায় একজন নারী মানুষের নিষ্ঠুরতা বর্জন করতে মাংস খাওয়া বন্ধ করে দেন। অনূদিত বইটির জন্য কাং ও স্মিথ ২০১৬ সালে আন্তর্জাতিক বুকার পুরস্কার অর্জন করেন। বিচারক দলের সভাপতি সাহিত্য সমালোচক বয়েড টনকিন বলেন, "হানের 'নিবিড়, সূক্ষ্ম ও গোলমেলে' উপন্যাসটি 'সৌন্দর্য ও ভয়ের অদ্ভূত মিশ্রণ' প্রদর্শন করেছে।" কাং এই পুরস্কারের জন্য মনোনীত প্রথম কোরীয় ব্যক্তি। "দ্য ভেজিটেরিয়ান" দ্য নিউ ইয়র্ক টাইমস বুক রিভিউ-এর "২০১৬ সালের সেরা ১০ বই" তালিকায় নির্বাচিত হয়।
২০১৬ সালের জানুয়ারি মাসে পোর্টোবেলো বুকস থেকে তার উপন্যাস "হিউম্যান অ্যাক্টস" প্রকাশিত হয়। বইটি ২০১৭ সালে ১লা অক্টোবর ইতালির আদেলফি এদিজোনি থেকে ইতালীয় ভাষায় "আত্তি উমানি" শিরোনামে অনূদিত হয়, যার জন্য কাং ২০১৭ সালে মালাপার্তে পুরস্কার অর্জন করেন।
তার আত্মজীবনীমূলক উপন্যাস "দ্য হোয়াইট বুক" তার বড় বোনকে কেন্দ্র করে লেখা, যে জন্মের দুই ঘন্টা পর মারা গিয়েছিল। উপন্যাসটি ২০১৮ সালের আন্তর্জাতিক বুকার পুরস্কারের ক্ষুদ্রতালিকায় অন্তর্ভুক্ত ছিল।
২০২৩ সালে তার উপন্যাস "গ্রিক লেসনস" ইংরেজি ভাষায় অনূদিত হয়। মার্কিন পত্রিকা "দি আটলান্টিক" বলেন বইটিতে "শব্দগুলো বশে আনার জন্য অপ্রতুল ও খুবই শক্তিধর"।
হানের "উই ডো নট পার্ট" উপন্যাসটি ২০২১ সালে প্রকাশিত হয়। বইটিতে একজন লেখকের গল্প বর্ণিত হয়েছে, যিনি ১৯৪৮-৪৯ সালের জেজু বিদ্রোহ ও তার বন্ধুর পরিবারে এর প্রভাব নিয়ে গবেষণা করছেন। বইটির ফরাসি অনুবাদ ২০২৩ সালে প্রি মেদিসি এত্রঁজে অর্জন করে।
যুক্তরাজ্যের সাধারণ নির্বাচন, ১৯০০

১৯০০ যুক্তরাজ্যের সাধারণ নির্বাচন ২৫ সেপ্টেম্বর সংসদ ভেঙে দেওয়ার পর ২৬ সেপ্টেম্বর থেকে ২৪ অক্টোবর ১৯০০ এর মধ্যে অনুষ্ঠিত হয়। এই নির্বাচনকে খাকি নির্বাচন হিসেবেও উল্লেখ করা হয় (এই উপমা বহন করে এমন বেশ কয়েকটি নির্বাচনের মধ্যে প্রথম)। এটি এমন একটি সময়ে অনুষ্ঠিত হয় যখন এটি ব্যাপকভাবে বিশ্বাস করা হয় যে দ্বিতীয় বোয়ার যুদ্ধ কার্যকরভাবে জয়ী হয়েছে (যদিও প্রকৃতপক্ষে এটি আরও দু'বছর জন্য অব্যাহত ছিল।)।
রক্ষণশীল দল লর্ড সালিসবারির নেতৃত্বে তাদের লিবারেল ইউনিয়নিস্টের সাথে মিত্রতা অব্যাহত রাখে। তারা হেনরি ক্যাম্পবেল-ব্যানারম্যানের উদারপন্থী দলের চেয়ে মাত্র ৫.৬% বেশি ভোট পেয়েও ১৩৪টি আসনের একটি বৃহৎ সংখ্যাগরিষ্ঠতা অর্জন করেছে। এটি মূলত রক্ষণশীলদের ১৬৩টি আসনে জয়ী হওয়ার কারণে যা অন্যদের দ্বারা বিনা প্রতিদ্বন্দ্বিতায় ছিল। লেবার রিপ্রেজেন্টেশন কমিটি (যা পরবর্তীতে শ্রমিক দলে পরিণত হয়) প্রথমবারের মতো সাধারণ নির্বাচনে অংশগ্রহণ করে। যাইহোক এটি মাত্র কয়েক মাসের জন্য বিদ্যমান ছিল। ফলস্বরূপ কেয়ার হার্ডি এবং রিচার্ড বেল ১৮০০ সালে নির্বাচিত সংসদের একমাত্র এলআরসি সদস্য ছিলেন।
এটি ছিল প্রথম উপলক্ষ যখন উইনস্টন চার্চিল হাউস অফ কমন্সে নির্বাচিত হন। তিনি আগের বছর অনুষ্ঠিত একটি উপনির্বাচনে ওল্ডহ্যাম একই আসনে দাঁড়িয়েছিলেন, কিন্তু হেরে গিয়েছিলেন। এটি ছিল ভিক্টোরিয়ান যুগের চূড়ান্ত সাধারণ নির্বাচন, সেইসাথে শেষ একটি যেখানে দুটি বৃহত্তম দলের যেকোনো একটির নেতা (এবং বর্ধিতভাবে, বর্তমান প্রধানমন্ত্রী) হাউস অফ কমন্সের পরিবর্তে হাউস অফ লর্ডসে বসেছিলেন।
জোভান্নি তোতি

জোভান্নি তোতি (; জন্ম: ২৮ ডিসেম্বর ২০০০) হলেন একজন ইতালীয় ব্যাডমিন্টন খেলোয়াড়, যিনি মূলত ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
তোতি ইতালির হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
জোভান্নি তোতি ২০০০ সালের ২৮শে ডিসেম্বর তারিখে ইতালির লোম্বার্দিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
তোতি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।
সোরেন অপ্টি

সোরেন হান্স ব্র্যাড অপ্টি (; জন্ম: ১৬ মে ১৯৯৭; সোরেন অপ্টি নামে সুপরিচিত) হলেন একজন সুরিনামি ব্যাডমিন্টন খেলোয়াড়, যিনি মূলত সুরিনামের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
অপ্টি সুরিনামের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
সোরেন হান্স ব্র্যাড অপ্টি ১৯৯৭ সালের ১৬ই মে তারিখে সুরিনামের পারামারিবোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
অপ্টি সুরিনামের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করার কথা ছিল। তার ব্যাডমিন্টনে পুরুষদের একক প্রতিযোগিতায় অংশগ্রহণ করার কথা ছিল, তবে তিনি একটি ম্যাচও খেলার পূর্বে তার নাম প্রত্যাহার করে নিয়েছিলেন।
কুনলাভুত ভিতিদসার্ন

কুনলাভুত ভিতিদসার্ন (; জন্ম: ১১ মে ২০০১) হলেন একজন থাই ব্যাডমিন্টন খেলোয়াড়, যিনি মূলত থাইল্যান্ডের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
ভিতিদসার্ন থাইল্যান্ডের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।
কুনলাভুত ভিতিদসার্ন ২০০১ সালের ১১ই মে তারিখে থাইল্যান্ডের ব্যাংককে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভিতিদসার্ন থাইল্যান্ডের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে এক ম্যাচে জয়লাভ করে তিনি গ্রুপ সি-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে ভিতিদসার্ন জাপানের কেন্তা নিশিমোতোর মুখোমুখি হয়েছিলেন, উক্ত ম্যাচে ২–১ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লি জি জিয়াকে পরাজিত করে স্বর্ণ পদক ম্যাচে অংশগ্রহণ করেছিলেন; যেখানে তিনি ভিক্তোর আক্সেলসেনের কাছে পরাজিত হয়ে রৌপ্য পদক জয়লাভ করেছেন।
জুলিয়েন পল

জর্জেস জুলিয়েন পল (; জন্ম: ৭ জানুয়ারি ১৯৯৬; জুলিয়েন পল নামে সুপরিচিত) হলেন একজন মরিশাসীয় ব্যাডমিন্টন খেলোয়াড়, যিনি মূলত মরিশাসের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
পল মরিশাসের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
জর্জেস জুলিয়েন পল ১৯৯৬ সালের ৭ই জানুয়ারি তারিখে মরিশাসের কুরেপিপে জন্মগ্রহণ করেছেন এবং সেখানেই তার শৈশব অতিবাহিত করেছেন।
পল মরিশাসের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।